
A telítési minőség ellenőrzése, alternatív vizsgálati módszerrel a ceruzaipari felhasználás szempontjából releváns, új, illetve alulhasznosított fafajok esetében

Közel két éve foglalkozok a ceruzaipari frízekkel, illetve a hozzá
tartozó gyártástechnológiával és minőségellenőrzéssel. Ez idő alatt volt lehetőségem
többször is a csurgói SEFAG Zrt-hez leutaznom, ahol effektív a gyártás történik. 
A csurgói telítési folyamat során az új fafajok közül a legjobb eredmény az éger
és a nyár érte el, ami – a már gyártásban lévő hársfákhoz hasonlóan – kiválóan telíthetőek
voltak. A vizsgált császárfák is jól átitatódottak. A fülledt bükk esetében, nagy sűrűsége
miatt, a telítőszer nem tudott megfelelően behatolni a faanyag belsejébe, és hasonló
nehézségek adódtak egyes sűrűbb lucfenyőknél is. Azonban azoknál a fenyő
példányoknál, amelyeknél kisebb sűrűséget tapasztaltunk, kedvező eredményeket sikerült
produkálni.
Az egyetemi telítés során a nyárfáknál hibák léptek fel, részben az alacsony
nyomásnak tudhatók be: ott a telítés maximálisan 8 bar nyomáson történhet, míg Csurgón
12 bar. Ennek eredményeként megállapítható, hogy ezen a nyomáson és technológiával
az egyetemen az I 214-es olasznyár minták nem telíthetők megfelelően. Egy bizonyos
sűrűségi érték fölött ezzel a technológiával már nem lehet hatékony telítést elérni, ahogy
azt a mérések és a képek is alátámasztják. A telítési folyamat tehát több tényező
függvénye: az alkalmazott nyomás, a telítési idő, a fafaj sűrűsége, valamint a telítőszer
tulajdonságai befolyásolják az eredményt.
Egy új minőségellenőrzési technikát tudtam fejleszteni a rezisztográf felhasználásával, amit közvetlen be tudunk illeszteni a gyártásba. Sikerült még egyfajta szorzótényezőket megalkotnom minden egyes vizsgált fafajokhoz, amivel a sűrűséget
tudom helyben megállapítani. Elmondhatjuk, azt, hogy ez az eljárás bizonyos keretek
között alkalmas megvizsgálni ezt gyártási folyamatot. Ehhez elengedhetetlen, hogy minél
rendszeresebben alkalmazzuk, és egyre nagyobb adatbázist építsünk, így folyamatosan
fejlesztve a technológiát. Mivel az első kísérletek ígéretes eredményeket hoztak, úgy
vélem, hogy ennek a megoldásnak van jövője az iparágban.



